**Čistoća i zelenilo d.o.o**.**,** Trg Oluje 5. kolovoza 1995. 9, 22300 Knin, OIB: 46163832762 kojeg zastupa direktor društva Ivan Mesić, (u daljnjem tekstu: Kupac)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: Prodavatelj)

zaključuju

**OKVIRNI SPORAZUM**

**ZA OPSKRBU GORIVOM NA BENZISKIM POSTAJAMA**

**UVODNE ODREDBE**

Članak 1.

Na temelju provedenog otvorenog postupka javne nabave s namjerom sklapanja okvirnog sporazuma s jednim gospodarskim subjektom za razdoblje od dvije godine, na temelju članka 147. i 148. Zakona o javnoj nabavi („Narodne novine“ broj 120/16, 114/2022; dalje u tekstu ZJN 2016), evidencijski broj nabave E-MV 2/23, objavljenog u Elektroničkom oglasniku javne nabave broj poziva na nadmetanje [\_\_\_\_\_\_\_\_\_\_\_\_\_\_](https://eojn.nn.hr/SPIN/Application/ipn/DocumentManagement/DokumentPodaciFrm.aspx?id=4844796) od \_\_\_\_\_\_\_\_\_\_ godine, Naručitelj je donio Odluku o odabiru broj: \_\_\_\_\_\_\_\_ od \_\_\_\_\_\_\_\_\_\_\_ godine i odabrao ponudu ponuditelja \_\_\_\_\_\_\_\_\_\_\_\_\_\_\_\_\_, kao ekonomski najpovoljniju ponudu sukladno objavljenom kriteriju za donošenje odluke o odabiru i zahtjevima iz Dokumentacije o nabavi.

Ovaj Okvirni sporazum obvezuje na sklapanje dva jednogodišnja ugovora o javnoj nabavi na temelju ovog Okvirnog sporazuma, a sve sukladno članku 150. ZJN 2016.

**PREDMET I TRAJANJE OKVIRNOG SPORAZUMA**

Članak 2.

Predmet ovog Okvirnog sporazuma je utvrđivanje uvjeta za sklapanje godišnjih ugovora o javnoj nabavi s prodavateljem goriva prema godišnjim količinama i specifikacijama navedenim u dokumentaciji o nabavi Kupca, ponudi Prodavatelja te uvjetima utvrđenim ovim Okvirnim sporazumom.

Ovaj Okvirni sporazum sklapa se za razdoblje od dvije godine i predviđa se sklapanje dva godišnja ugovora o javnoj nabavi tijekom razdoblja ugovorenog ovim Okvirnim sporazumom.

**UVJETI PROVEDBE OKVIRNOG SPORAZUMA**

Članak 3.

Nakon sklapanja Okvirnog sporazuma, Kupac će prvi godišnji ugovor o javnoj nabavi sklopiti temeljem Odluke o odabiru, uvjeta ovog Okvirnog sporazuma i ponude koja je dostavljena sukladno zahtjevima navedenim u Dokumentaciji o nabavi u postupku javne nabave za sklapanje ovog Okvirnog sporazuma.

Članak 4.

Prodavatelj se obvezuje dostaviti Kupcu jamstvo za uredno ispunjenje Okvirnog sporazuma u obliku bankarske garancije ili novčani polog, u iznosu od 10% ugovorene vrijednosti Okvirnog sporazuma bez PDV-a, s rokom valjanosti do isteka Okvirnog sporazuma. Navedeno jamstvo Prodavatelj je dužan dostaviti Kupcu u roku od 10 (deset) dana od dana potpisa Okvirnog sporazuma.

Članak 5.

Ugovorne stranke su suglasne da cijena opskrbe goriva iz članka 1. Ovog sporazuma iznosi (za cjelokupno dvogodišnje razdoblje) \_\_\_\_\_\_\_\_\_\_\_\_\_ EUR bez PDV-a odnosno

**\_\_\_\_\_\_\_\_\_\_\_\_\_\_\_ EUR s PDV-om**

**(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**).

Članak 6.

Mjesto izvršenja ugovora su benzinske postaje u \_\_\_\_\_\_\_\_\_\_\_\_\_\_.

Članak 7.

Plaćanje će se vršiti u roku od 30 dana od dostavljenog e-računa za proteklo obračunsko razdoblje na račun prodavatelja IBAN \_\_\_\_\_\_\_\_\_\_\_\_\_\_\_\_. Obračunsko razdoblje traje 15 kalendarskih dana.

Članak 8.

Pri sklapanju godišnjih ugovora o javnoj nabavi, ugovorene strane ne smiju mijenjati bitne uvjete ovog Okvirnog sporazuma.

Godišnjim ugovorima o javnoj nabavi utvrdit će se prava i obveze ugovorenih strana koje nisu uređene ovim Okvirnim sporazumom, sukladno Dokumentaciji o nabavi i ponudi iz članka 1. st. 1. ovog Okvirnog sporazuma.

Članak 9.

Prodavatelj se obvezuje izvršavati ugovor o javnoj nabavi savjesno i odgovorno, na način određen ovim Okvirnim sporazumom i pojedinačnim godišnjim ugovorima, s pažnjom dobrog gospodarstvenika.

Uvjetima okvirnog sporazuma koji se ne mogu mijenjati prilikom sklapanja pojedinačnog ugovora o javnoj nabavi smatraju se:

• predmet nabave,

• rok i uvjeti izvršenja ugovornih obveza Prodavatelja,

• isporuka robe sukladno tehničkim specifikacijama sukladno točki 2.4. Dokumentacije o nabavi,

• odredbe o kontroli i praćenju izvršenja okvirnog sporazuma;

• rok, način i uvjeti plaćanja,

• uvjeti sklapanja ugovora o javnoj nabavi temeljem okvirnog sporazuma.

Članak 10.

Kupac može raskinuti sklopljeni okvirni sporazum iz sljedećih razloga:

* ukoliko Prodavatelj odbije potpisati usuglašeni tekst ugovora koji je u skladu s Dokumentacijom, ponudom Prodavatelja i okvirnim sporazumom;
* ukoliko Prodavatelj ne dostavi jamstvo za uredno izvršenje okvirnog sporazuma u rokovima određenim okvirnim sporazumom;
* u slučaju da Prodavatelj promijeni cijenu protivno uvjetima propisanim Dokumentacijom;
* ukoliko Prodavatelj u izvršenju odstupi od ponuđenih uvjeta za koje je dobio dodatne bodove sukladno kriteriju za odabir ponude;
* ukoliko Prodavatelj izgubi dozvolu (rješenje) Hrvatske energetske regulatorne agencije (HERA) za obavljanje djelatnosti opskrbe gorivom;
* ukoliko se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.

Članak 11.

Prodavatelj ne može prenijeti ovaj Okvirni sporazum, kao ni pojedinačni godišnji ugovor trećoj strani.

Prodavatelj ne može svoja potraživanja iz pojedinačnog godišnjeg ugovora ustupiti trećem bez pisane suglasnosti Kupca.

Pisana suglasnost iz stavka 1. i 2. ovog članka mora biti potpisana od strane osobe ovlaštene za zastupanje Kupca.

**ZAVRŠNE ODREDBE**

Članak 12.

Ugovorne strane su suglasne da će sve eventualne sporove proizašle iz ovog Okvirnog sporazuma kao i sklopljenih pojedinačnih godišnjih ugovora rješavati prvenstveno međusobnim dogovaranjem.

Ako ugovorne strane ne uspiju riješiti nastali spor ili problem međusobnim dogovaranjem, spor će se riješiti kod nadležnog suda.

Na sve ono što nije regulirano odredbama ovog Okvirnog sporazuma, kao i pojedinačnim godišnjim ugovorima, neposredno će se primijeniti odredbe Zakona o obveznim odnosima.

Članak 13.

Okvirni sporazum stupa na snagu danom potpisa ovlaštenih predstavnika obiju stranki okvirnog sporazuma.

Članak 14.

Sastavni dijelovi ovog Okvirnog sporazuma su:

* Dokumentacija o nabavi
* Troškovnik iz ponude Prodavatelja

Članak 15.

Ovaj Okvirni sporazum sastavljen je u 5 (pet) istovjetna primjerka, od kojih Prodavatelj zadržava 3 (tri) primjerka, a ostala 2 (dva) zadržava Kupac.

ZA PRODAVATELJA ZA KUPCA

Direktor:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivan Mesić

Broj:

Knin, \_\_\_\_\_\_\_\_\_\_\_ 2023.godine